Top Chef: Die kompetisie raak vuurwarm!
JY LEES NOU Top Chef: Die kompetisie raak vuurwarm!
Top Chef SA is reeds baie gewild by kykers oor die land heen. Twee sjefs het al gehoor hulle moet hul messe pak en huis toe gaan; 12 kook nog vir die gesogte titel, maar 11 sal ook nog dié gevreesde woorde hoor.
[caption id="attachment_132465" align="alignnone" width="600"] Nou raak dinge vuurwarm in die Top Chef-kombuis![/caption]
Vandeesweek se gasbeoordelaar is Sinazo Yolwa, Suid-Afrikaanse model, aktrise, seremoniemeester en aanbieder van RGB, ’n glans-TV-skinderprogram op SABC1.
As gasbeoordeelaar gaan sy die beoordelaars Neill Anthony, Lesego Semenya en Lorna Maseko die uitklopuitdaging help beoordeel.
Lees ook: Dinge gaan warm raak! Top Chef se eerste Suid-Afrikaanse seisoen skop af
Elke span van vier sjefs gaan saamwerk om ’n viergangete binne drie uur te berei. Die beoordelaars sal kyk of die vier gange op elke spyskaart goed by mekaar pas. Watter span sal die beste gereg voorsit en wie sal volgende huis toe gaan?
Kyk Top Chef SA Dinsdag om 20:00 om uit te vind!
Die 12 sjefs wat nog aan die kook is, is:
Thembo Tebogo Buwati, sous sjef by La Mouette in Kaapstad;
Paddy Khuele, sjef by Thrive Café in Vilikazistraat, Soweto;
Lebogang Mpuang en Linda Nirina Mazibuko, mede-eienaars van Blackcurrant Food Concepts, ’n geleentheids- en spysenierings-, konsultasie- en opleidingsmaatskappy.